ICICI-
ఐసిఐసిఐ బ్యాంకు ఉద్యోగులకు రూ.15లక్షల వ్యక్తిగత రుణం
ముంబై,జూలై 21: ప్రైవేటురంగంలోని బ్యాంకింగ్‌ దిగ్గజం ఐసిఐసిఐబ్యాంకు తన ఎటిఎంల ద్వారా వ్యక్తిగత రుణాలు రూ.15 లక్షల వరకూ అందిస్తున్నట్లు ప్రకటించింది. ఎంపికచేసిన వేతనంపొందే ఉద్యోగులకు ఈరుణాలు అందు తాయి. అయితే వీరందరూ గతంలో దరఖాస్తుచేసినవారై ఉండకూడదు. ముందుగానే సిబిల్‌స్కోరింగ్‌ వంటి సమాచారం సేకరించిన తర్వాత ఈ బ్యాంకు ముందస్తుగా ఎంపికచేసిన కస్టమర్లను వ్యక్తిగత రుణాలకు ఎంపికచేస్తుంది. ఈకస్టమర్లు ఎటిఎం స్క్రీన్‌పైనే తమకు సందేశం అందుతుంది. మొత్తం లావాదేవీలు పూర్తయిన తర్వాత వ్యక్తి గత రుణాలకు వారి అర్హతను తెలియజేస్తూ నిర్ధారిస్తుంది.
ఇప్పటికే ఈ సేవలు అందుబాటు లో ఉన్నాయి. కస్టమరు ఎంపికచేసుకున్న వెంటనే ఐదేళ్ల వ్యక్తిగత రుణం 15 లక్షలవరకూ ఆయనఖాతాకు జమ అవుతుంది. వివిధ మొత్తా లకు దరఖాస్తుచేసిన పక్షంలో ముందుగా కస్ట మరుకు వడ్డీరేటు, ప్రాసెసింగ్‌ ఫీజు, నెలవారీ వాయిదాలు వంటివి పూర్తి లావాదేవీలు కస్టమరుకు తెలియజేస్తారు. అనంతరం రుణమొత్తాన్ని వారి ఖాతాకు బదిలీచేస్తారు. ఐసిఐసిఐబ్యాంకు ఎగ్జిక్యూటివ్‌ డైరెక్టర్‌అనూప్‌ బాగ్చి మాట్లాడుతూ వ్యక్తిగత రుణాలకోసం దరఖాస్తుచేసే వేతన ఉద్యోగులకు ఈ విధానం ఎంతో అనువుగా ఉంటుందని అన్నారు. చపూర్తిగా కాగితరహిత విధానంలో అప్పటికప్పుడే ఎటిఎంద్వారా నిధులు పంపిణీచేసుకునే సదుపా యం కల్పించామన్నారు. రిటైల్‌ రుణవిభాగం మందగమనంతో ఉన్నందున రుణవృద్ధి కూడా మందిం చింది. అందువల్ల బ్యాంకులు ఎక్కువగా అరక్షితవ్యక్తిగత రుణాలను అందించేందుకు ఇష్టపడుతున్నాయి. కార్పొరేట్‌ రుణపరపతికంటే వ్యక్తిగత రుణాలకే ఎక్కువ ప్రాధాన్యత లభిస్తోంది. 2017 ఆర్థికసంవత్స రానికిగాను రుణవృద్ధి 5.1శాతంగా ఉంది. 1952 తర్వాత ఇదే అత్యంత తక్కువగా ఉందని అంచనా.